Ez nem Liszt

Ahogy [René Magritte](http://en.wikipedia.org/wiki/Ren%C3%A9_Magritte) *Ceci n'est pas une pipe (Ez nem pipa)* című festményén is egy pipa látható – nem pipa, úgy az én darabomban sem Liszt Ferenc hallható, pedig mégis. A hangzó anyag vázát Liszt Ferenc – Liebestraum című művéből vett minták granuláris szintézis útján módosított részletei adják. Hallható még benne egy dokumentumfilmből vett részlet, melyben Liszt gyermekkoráról esik szó, ezen felül egy róla készült kép, Audacityben szonifikált hangja.

A darabot Ableton 8.1.4-ben raktam össze.

AB & 2AB

A 2AB az AB egy tanórakompatibilis részlete. Az AB egy olyan darabom, melyben cintányérok hangjából vettem olyan kicsire loopokat, hogy már konkrét hangmagasságot adtak. A loopok helyének és méretének folytonos változtatásának valamint a forráshang perkusszív jellegének köszönhetően ritmikus jelleg is megfigyelhető a kész darabban.

A darabot FL Studio 11-ben készítettem el.

Morf no3.

A hangzó anyag alapját az AB & 2AB részben leírt technika adja, csak kiindulási anyagként egy gitárszóló részletet használtam. A továbbiakban különféle VST-k felhasználásával értem el egy magas, szinuszos hangot, melyből egy kis darabot kivágtam. A kivágott darabra egy nedves reverbet raktam és rendezetlenül egymás után másoltam. A hangdarabok és a reverb zengése révén egy dobogásszerű hang jött létre amelyet aztán crossfade segítségével átvezettem egy lódobogásba.

Elkészítés: FL Studio 11.

Vonat etűd

Sáry László – Lokomotív szimfóniájának forrásanyagából kiindulva hoztam létre a darabot, mely egy vonatutazás atmoszféráját hivatott megjeleníteni. A vissza-visszatérő hangok monotonitása az utazás döcögésére, a bejáratott ingázás rutinszerűségére utal. A háttérben váltakozó hangok pedig az út menti táj változására utal.

Elkészítés: Ableton 8.1.4.

Vokal

Alapanyagként ugyanazokat a hangokat használtam fel mint a csoport többi tagja. A háttérben egy szürcsögés hangmagasságát és gyorsaságát állítottam, így kaptam az atmoszférikus, álomszerű hangot. Felette a hangokból kivágott apró – hang, szótag – méretű hangokat vágtam egymás után.

Elkészítés: Ableton 9.